ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL


H O T Ă R Â R E
- pentru modificarea  Hotărârii Consiliului Local nr. 31 din 27.02.2023 privind stabilirea salariilor de bază pentru funcţionarii publici şi personalul contractual din cadrul aparatului de specialitate al primarului oraşului Boldeşti-Scăeni

Având în vedere: 
- referatul de aprobare, înregistrat sub nr.6941/19.04.2023, prin care primarul oraşului propune modificarea Hotărârii Consiliului Local  nr. 31 din 27.02.2023 privind stabilirea salariilor de bază pentru funcţionarii publici şi personalul contractual din cadrul aparatului de specialitate al primarului oraşului Boldeşti-Scăeni; 
- raportul de specialitate întocmit  de compartimentul de resort, înregistrat  sub nr. 6942/19.04.2023; 
- Hotărârea Consiliului Local  nr. 31 din 27.02.2023 privind stabilirea salariilor de bază pentru funcţionarii publici şi personalul contractual din cadrul aparatului de specialitate al primarului oraşului Boldeşti-Scăeni;
- Legea 103/2023 privind aprobarea Ordonanţei de urgenţă a Guvernului nr. 115/2022 pentru completarea art. I din Ordonanţa de urgenţă a Guvernului nr. 130/2021 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative;
- adresa din partea Sindicatului Liber Primăria Boldeşti-Scăeni, înregistrată sub nr. 6938/19.04.2023;
- avizul secretarului general, înregistrat sub nr. 6943/19.04.2023;
- avizele comisiilor de specialitate nr. 1 şi nr. 3 – dezvoltarea economico-socială şi de mediu, cooperarea interinstituţională pe plan intern şi extern şi respectiv juridică şi de disciplină, organizare proprie şi a aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local;
În temeiul prevederilor art.129 alin. (2) lit.  a), art. 139 alin.(1) şi ale art. 196 alin. (1) lit.  a) din OUG nr. 57/2019 privind Codul administrativ,
	
Consiliul Local al oraşului Boldeşti-Scăeni, întrunit în şedinţa publică ordinară în data de 25.04.2023, adoptă prezenta hotărâre:

	Art.I. Hotărârea Consiliului Local nr. 31 din 27.02.2023 privind stabilirea salariilor de bază pentru funcţionarii publici şi personalul contractual din cadrul aparatului de specialitate al primarului oraşului Boldeşti-Scăeni, se modifică după cum urmează:
	1. Anexa nr.1 la hotărâre - Funcţii publice, categoria „Funcţii publice de conducere” se modifică  conform anexei nr. 1 la prezenta hotărâre. 
	2. Anexa nr.2 la hotărâre – Salarii de bază pentru funcţii de specialitate personal contractual, litera a) „Funcţii de conducere”, se modifică  conform anexei nr. 2 la prezenta hotărâre.
	Art.II. Anexele nr. 1 şi nr. 2 fac parte integrantă din prezenta hotărâre.
Art.III. Prezenta hotărâre se aplică începând cu drepturile salariale aferente lunii aprilie 2023.
Art.IV. Celelalte prevederi ale Hotărârii Consiliului Local nr. 31 din 27.02.2023 privind stabilirea salariilor de bază pentru funcţionarii publici şi personalul contractual din cadrul aparatului de specialitate al primarului oraşului Boldeşti-Scăeni, rămân valabile.
Art.V. Prezenta hotărâre se comunică Serviciului buget, finanţe, contabilitate, impozite şi taxe, resurse umane şi salarizare şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.

Boldeşti-Scăeni, 25.04.2023

